CELEX: 62008CN0042
Language: ro
Date: 2008-02-07 00:00:00
Title: Cauza C-42/08: Cerere de pronunțare a unei hotărâri preliminare introdusă de Hoge Raad der Nederlanden la 7 februarie 2008 — M. Ilhan/Staatssecretaris van Financiën

12.4.2008   
            
            
               RO
            
            
               Jurnalul Oficial al Uniunii Europene
            
            
               C 92/18
            
         Cerere de pronunțare a unei hotărâri preliminare introdusă de Hoge Raad der Nederlanden la 7 februarie 2008 — M. Ilhan/Staatssecretaris van Financiën
   (Cauza C-42/08)
   (2008/C 92/33)
   Limba de procedură: olandeza
   Instanța de trimitere
   Hoge Raad der Nederlanden (Țările de Jos)
   Părțile din acțiunea principală
   
      Reclamant: M. Ilhan
   
      Pârât: Staatssecretaris van Financiën
   Întrebarea preliminară
   Dispozițiile Tratatului CE referitoare la libertatea de prestare a serviciilor (articolele 49-55 CE) sau principiul proporționalității se opun ca un stat membru să aplice o reglementare în virtutea căreia o persoană care are domiciliul sau reședința în acel stat membru și dispune de un autoturism — înmatriculat în alt stat membru, închiriat pentru o perioadă de trei ani prin intermediul unei întreprinderi ce prestează servicii de închiriere, stabilită în acest al doilea stat membru —, autovehicul pe care îl folosește în special în primul stat membru în scopuri profesionale sau private, este obligată să plătească o taxă în momentul în care începe să îl utilizeze pe drumurile publice din primul stat membru, fără a se lua în considerare durata utilizării viitoare efective a autovehiculului în acest stat membru?